d’escales de fusta, no aptes per a persones amb vertigen, que salven les parets del congost i van donar un aire d’aventura a la sortida. Un cop arribats al recent inaugurat alberg de Montfalcó vam pujar a l’ermita de Santa Quitèria i Sant Bonifaci on, a més de l’interès propi de l’ermita romànica, les vistes al pantà són precioses. Tots d’acord que el color de l’aigua del pantà de Centelles era blau turquesa. Després d’un breu i merescut descans, aprofitant el servei de bar de l’alberg, vam desfer el camí, que vam completar en vuit hores, esmorzar i dinar inclosos. Us recomanem que visiteu la web del centre i gaudiu de les fotografies d’aquesta sortida (http://www.ceagramunt.com) El dimecres 2 d’octubre es va celebrar l’assemblea anual de socis. Un cop exposada i aprovada la gestió de l’últim curs i l’estat actual del centre, es van comentar les expectatives dels socis assistents. La propera sortida que tenim programada és el diumenge 27 d’octubre a Graus del Montsant. ■